rejauldu/bengali-wikipedia huggingface dataset:
thumb|লেবু ও অন্যান্য পদের সাথে পখালা  পখালা ( Pakhāḷa, ) একটি ওড়িয়া রন্ধনপ্রণালী, যা জলে ধুয়ে বা হালকাভাবে গাঁজানো ভাত নিয়ে গঠিত। খাদ্যটির তরল অংশটি তোরাণী  নামে পরিচিত। এটি ওড়িশা রাজ্যে জনপ্রিয় এবং ঝাড়খণ্ড, ছত্তিশগড়, বাংলা এবং উত্তর-পূর্বাঞ্চলীয় রাজ্য আসাম ও ত্রিপুরার মতো পূর্বঅঞ্চলে এর অনুরূপ রূপগুলি জনপ্রিয়।  এটি এমন একটি খাদ্য যা গ্রীষ্মের সময় খাওয়া হয়; যদিও অনেকে এটি সারা বছর ধরে খান, বিশেষত মধ্যাহ্নভোজের জন্য। এটি জনসাধারণের মধ্যে জনপ্রিয় কারণ এটি গরম আবহাওয়ার সময় একটি সতেজ খাদ্য উৎসের জোগান দেয় এবং শরীরের পুষ্টির চাহিদা পুনরায় পূরণ করে। একটি ঐতিহ্যবাহী ওড়িয়া খাবার হিসেবে এটি ভাত, দই, শসা, জিরা, ভাজা পেঁয়াজ এবং পুদিনা পাতা দিয়ে প্রস্তুত করা হয়। এটি জনপ্রিয়ভাবে শুকনো ভাজা শাকসব্জী যেমন আলু, বেগুন, বড়ি এবং শাক ভাজা বা ভাজা মাছের সাথে পরিবেশন করা হয়।    ব্যুৎপত্তি "পখালা" শব্দটি পালি শব্দ "পখালিতা" ( এবং সংস্কৃত শব্দ "প্রক্ষালন" (Sanskrit: प्रक्षाळन) থেকে উদ্ভূত হয়েছে যার অর্থ "ধোয়া হয়েছে / ধুয়ে ফেলা"।  ইতিহাস পূর্ব ভারতের দৈনন্দিন খাদ্যতালিকায় পখালা প্রথম কবে অন্তর্ভুক্ত হয়েছিল তা অজানা, তবে এটি প্রায় ১০শ শতকে পুরীর ভগবান জগন্নাথ মন্দিরের রন্ধন তালিকায় অন্তর্ভুক্ত করা হয়েছিল। মনে করা হয় পখালা প্রথম ওড়িশায় চালু হয়েছিল। ওড়িশায় প্রতি বছর ২০ শে মার্চ পখালা দিবস নামে একটি বিশেষ দিন পালিত হয়। সমস্ত ওড়িয়া লোকেরা এই দিনটি উদযাপন করে। পখালা ভারতীয় উপমহাদেশের পূর্ব অংশে (নেপাল এবং মায়ানমারের কিছু অংশ সহ) খাওয়া হয়। অর্জুন দাসের সাহিত্যকর্ম কাপ্পালতায় (১৫২০-১৫৩০ খ্রিষ্টাব্দ) ওড়িয়া কবিতায় পখালা শব্দটি ব্যবহৃত হয়েছিল।   আরও দেখুন   ভারতীয় খাবারের তালিকা  ওড়িশার রান্না  তথ্যসূত্র  বহিঃসংযোগ Universal pakhala divas Pakhaḷa bhata Water Rice Pakhala Bhata of Odisha   বিষয়শ্রেণী:ভারতীয় চালের পদ বিষয়শ্রেণী:ওড়িয়া রন্ধনশৈলী
ক্যালাম স্কট ম্যাকলিওড (জন্ম: ১৫ নভেম্বর, ১৯৮৮) ল্যানার্কশায়ারের গ্লাসগো এলাকায় জন্মগ্রহণকারী পেশাদার স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য ক্যালাম ম্যাকলিওড দলে উদ্বোধনী ব্যাটসম্যান হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন।   প্রারম্ভিক জীবন  শুরুতে ড্রাম্পেলিয়ার ক্রিকেট ক্লাবে খেলেন ম্যাকলিওড। এরপর স্কটিশ জাতীয় ক্রিকেট লীগের প্রিমিয়ার বিভাগে আডিংসটন ক্রিকেট ক্লাবে যোগ দেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অংশ নেন। বয়সভিত্তিক দলে প্রায় ৭০ খেলায় অংশগ্রহণ করেন। এরপর ২০০৬ মৌসুমে ওয়ারউইকশায়ার দলের পক্ষে অনূর্ধ্ব-১৭, অনূর্ধ্ব-১৯ ও দ্বিতীয় একাদশে প্রতিনিধিত্ব করেন। ২০০৭ সালে চুক্তি নবায়ণের পর দ্বিতীয় একাদশের পক্ষে সর্বোচ্চ উইকেট সংগ্রহকারী ছিলেন ও কাউন্টি দলের ভোটে বর্ষসেরা দ্বিতীয় একাদশ খেলোয়াড় মনোনীত হন।   আন্তর্জাতিক ক্রিকেট  ২০০৭ সালে সংযুক্ত আরব আমিরাতে অনুষ্ঠিত আন্তর্মহাদেশীয় কাপে স্কটল্যান্ডের পক্ষে প্রথম-শ্রেণীর ক্যাপ পড়ার গৌরব অর্জন করেন। এরফলে তিনি সর্বকনিষ্ঠ স্কটিশ খেলোয়াড়ের মর্যাদা পান। ১৮ আগস্ট, ২০০৮ তারিখে ইংল্যান্ডের বিপক্ষে একদিনের আন্তর্জাতিকে অভিষেক ঘটে তার। খেলায় তিনি ১১ বল মোকাবেলা করে অপরাজিত ১০* রান সংগ্রহ করেন। কিন্তু বৃষ্টির কারণে খেলা পরিত্যক্ত ঘোষিত হয়।   বিতর্ক  জুন, ২০০৯ সালের প্রথমদিকে আইসিসি বিশ্ব টুয়েন্টি২০ ক্রিকেট প্রতিযোগিতাকালীন ওয়ারউইকশায়ারের কোচিং কর্মকর্তা ম্যাকলিওডের বোলিংয়ের ধরনে ত্রুটি শনাক্ত করেন। জুলাই, ২০১০ সালে আন্তঃমহাদেশীয় কাপে কানাডার বিপক্ষে ৬ উইকেট প্রাপ্তির পর আম্পায়ারগণ আইসিসি বরাবরে তার বোলিং পর্যবেক্ষণ সংক্রান্ত বিষয়ে প্রতিবেদন প্রেরণ করেন।  ওয়ারউইকশায়ার ও ক্রিকেট স্কটল্যান্ড কর্তৃপক্ষ তার বোলিং সংশোধনে সহায়তা করে। তারপর আইসিসি কর্তৃপক্ষ বোলিং বিশ্লেষণ করে ঘরোয়া, জাতীয় ও আন্তর্জাতিক প্রতিযোগিতায় বোলিংয়ে উপযোগী হিসেবে গণ্য করে। এ সময় তিনি ব্যাটিংয়ে মনোযোগী হন।   তথ্যসূত্র    বহিঃসংযোগ   CricketArchive statistics  cricinfo  বিষয়শ্রেণী:স্কটল্যান্ডীয় ক্রিকেটার বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:ডারহামের ক্রিকেটার বিষয়শ্রেণী:ডার্বিশায়ারের ক্রিকেটার বিষয়শ্রেণী:পাকতিয়া প্যান্থার্সের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:কেন্টের ক্রিকেটার
খ্রি-ব্যাং রিন-পো-ছে () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।   তালিকা 'খ্রি-ব্যাং রিন-পো-ছেনামজীবনকালওয়াইলি প্রতিলিপিকরণপরিচিতি প্রথম  ব্যাং-ছুব-ছোস-'ফেল  ১৭৫৬-১৮৩৮  byang chub chos 'phel  উনসত্তরতম দ্গা'-ল্দান-খ্রি-পা দ্বিতীয়  ব্লো-ব্জাং-ত্শুল-খ্রিম্স-দ্পাল-ল্দান  ১৮৩৯-১৯০০  blo bzang tshul khrims dpal ldan  পঁচাশিতম দ্গা'-ল্দান-খ্রি-পা তৃতীয়  ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো  ১৯০১-১৯৮১   blo bzang ye shes bstan 'dzin rgya mtsho   চতুর্থ  ছোকত্রুল রিনপোছে  ১৯৮২-বর্তমান  ?    তথ্যসূত্র   বিষয়শ্রেণী:তিব্বতী বৌদ্ধ উপাধি বিষয়শ্রেণী:গেলুগ
ভারতের সাধারণ নির্বাচন, ১৯৬২ তৃতীয় লোকসভা গঠনের উদ্দেশ্যে ১৯৬২ সালের ১৯ ফেব্রুয়ারি থেকে ২৫ ফেব্রুয়ারি পর্যন্ত অনুষ্ঠিত হয়েছিল। পূর্ববর্তী নির্বাচনের মত এই নির্বাচনেও কোনো লোকসভা কেন্দ্রে দুজন করে সাংসদ নির্বাচন করা হয়নি৷ এই নির্বাচনটিকে ধরে পরবর্তী সাধারণ নির্বাচনের একটি কেন্দ্রে একজন করে সাংসদ নির্বাচন করা পদ্ধতি প্রচলিত হয়েছিল। এর আগের দুটি নির্বাচনে ৯১টা লোকসভা কেন্দ্রে দুজন করে সাংসদ নির্বাচন করা হয়েছিল। ভারতের ১৮টি রাজ্য এবং কেন্দ্রীয় শাসিত অঞ্চলের মোট ৪৯৪টা কেন্দ্রের সবগুলোতেই ভোটগ্রহণ অনুষ্ঠিত হয়েছিল।  জওহরলাল নেহরু তৃতীয় এবং জীবনের শেষ নির্বাচনটিতে আগের দুটির মতো প্রভূত বিজয় লাভ করেছিলেন। ভারতীয় জাতীয় কংগ্রেস ৪৪.৭% ভোটে ৩৬১টি আসন লাভ করেছিল। অবশ্য এই সংখ্যা পূর্ববর্তী নির্বাচন দুটির তুলনায় সামান্য কম ছিল, যদিও লোকসভার ৭০% আসন লাভ করতে সক্ষম হয়েছিল। ৯.৯৪ শতাংশ ভোটে ২৯টি আসন পেয়ে ভারতের কমিউনিস্ট পার্টি দ্বিতীয় স্থান লাভ করেছিল। এক বছরে জওহরলাল নেহরুর প্রধান মন্ত্রিত্বে ২ এপ্রিল তৃতীয় লোকসভা গঠন করা হয়েছিল।   প্রেক্ষাপট  দুটি সফল কার্যকাল শেষ করা নেহরু সরকারকে বিভিন্ন প্রত্যাহ্বানের সম্মুখীন হতে হয়েছিল। ইতোমধ্যে পাকিস্তান এবং চীনের সাথে দুটি যুদ্ধে ভারতকে লিপ্ত হতে হয়েছিল। চীনের সাথে শোচনীয় পরাজয় বরণ করা নেহরু সরকারের সামরিক দিকটির দুর্বলতার জন্য যথেষ্ট সমালোচনা হয়েছিল এবং যারজন্য প্রতিরক্ষা মন্ত্রী কৃষ্ণ মেননকে অপসারণও করা হয়েছিল। অর্থনৈতিক সংকট, নিবনুবা সমস্যা, টাকার অবমূল্যায়ন, দারিদ্র, মিজো বিদ্রাহ, দুর্ভিক্ষ ইত্যাদি বিভিন্ন সমস্যা সরকারটিকে জর্জরিত করেছিল।   ফলাফল  দলগত ফলাফল  লোকসভা নির্বাচন, ১৯৬২ % বিজয়ী ভারতীয় জন সংঘ BJS 6.44 14 ভারতের কমিউনিস্ট পার্টি CPI 9.94 29 ভারতীয় জাতীয় কংগ্রেস INC 44.72 361 প্রজা সোসালিস্ট পার্টি PSP 6.81 12 সোসালিস্ট পার্টি (ভারত) SSP 2.69 6 স্বতন্ত্র পার্টি SP 7.89 18 আকালি দল AD 0.72 3 অখিল ভারতীয় হিন্দু মহাসভা ABHM 0.65 1 অখিল ভারতীয় রামরাজ্য পরিষদ RRP 0.6 2 অল ইন্ডিয়া ফরওয়ার্ড ব্লক AIFB 0.72 2 অল পার্টি হিল লিডারসা কনফারেন্স APHLC 0.08 1 ছোটা নাগপুর সান্থাল পরগনাজ্ জনতা পার্টি CNSPJP 0.41 3 দ্রাবিড়া মুন্নেত্রা কাজাগম DMK 2.01 7 গণতন্ত্র পরিষদ GP 0.3 4 ইন্ডিয়ান ইউনিয়ন মুসলিম লীগ IUML 0.36 2 পিজেণ্টস্ অ্যান্ড ওয়ার্কার্স পার্টি অব ইন্ডিয়া PWPI 0.1 0 রিপাব্লিক পার্টি অব ইন্ডিয়া RPI 2.83 3 হারিয়ানা লোক সমিতি HLS 0.1 1 লোকসেবক সংঘ LSS 0.24 2 নুতন মহা গুজরাত জনতা পরিষদ NMGJP 0.17 1 রিভুলশনারী পার্টি RSP 0.39 2 নির্দলীয় - 11.05 20 ইংগ-ভারতীয় মনোনীত সদস্য - - 2  তথ্যসূত্র  বিষয়শ্রেণী:ভারতের সাধারণ নির্বাচন বিষয়শ্রেণী:১৯৬২-এ ভারতে নির্বাচন বিষয়শ্রেণী:১৯৬২-এ এশিয়ায় নির্বাচন
ক্বর্দহ্ আল-হাসানাহ্‌ বা কর্জে হাসানা (, অর্থাৎ উত্তম ঋণ বা কল্যাণমূলক ঋণ) হলো এক ধরনের ঋণ ব্যবস্থা, যেটি কোনো জামানত ছাড়াই প্রদান করা হয়। তবে কিছু ওলামা এটিকে সুদমুক্ত ঋণের একটি ধরন বলে মনে করেন (যা হস্তান্তরযোগ্য ও বাজারে বিনিময়যোগ্য সম্পত্তি হিসেবে বিবেচিত হয়) যা উদারতা (ইহসান) এর ভিত্তিতে ঋণদাতার দ্বারা ঋণগ্রহীতাকে প্রদান করা হয়। শরিয়তের দৃষ্টিকোণ থেকে, কর্জে হাসানা হলো একটি অ-বিনিময়মূলক চুক্তি, কারণ এটি শুধুমাত্র দান (তাবাররু’) এর উদ্দেশ্যে প্রদান করা হয়। সুতরাং, কর্জে হাসানা হলো একটি বিনামূল্যে ঋণ যা নির্দিষ্ট সময়ের জন্য প্রয়োজনীয় ব্যক্তিদের প্রদান করা হয়। সেই সময় শেষে, ঋণের মুখ্য মূল্য (আসল আল-ক্বর্দহ্) পরিশোধ করতে হবে। অন্য কথায়, শরিয়তে ঋণদাতার জন্য অতিরিক্ত কোনো শর্তারোপ নিষিদ্ধ করা হয়েছে, কারণ এটি রিবা (সুদ) হিসেবে গণ্য হয়, তা অতিরিক্তটি গুণগত বা পরিমাণগতভাবে হোক বা এটি একটি দৃশ্যমান বস্তু বা সুবিধা হোক। তবে, ঋণ পরিশোধের ক্ষেত্রে অতিরিক্ত কিছু প্রদান করা বৈধ, যদি সে অতিরিক্ত বিষয়টি স্পষ্টভাবে শর্তযুক্ত না হয় বা ঋণ চুক্তির মধ্যে পরোক্ষভাবে পূর্বনির্ধারিত না হয় (চুক্তি বা তাওয়াতু’ এর মাধ্যমে)।   ব্যুৎপত্তি  ক্বর্দহ্‌ () শব্দের অর্থ ঋণ আর হাসানাহ্‌ () শব্দের অর্থ হলো উত্তম বা কল্যাণময়। বাংলায় ক্বর্দহ্‌ আল-হাসানাহ্‌ শব্দটিকে সাধারণত উত্তম ঋণ হিসেবে অনুবাদ করা হয়।   উল্লেখ  কর্জে হাসানা সম্পর্কে কুরআনে মোট ৬টি জায়গায় আলোচনা করা হয়েছে, যেখানে মূলত আল্লাহকে (অর্থাৎ আল্লাহর জন্য) উত্তম ঋণ প্রদানের জন্য নির্দেশ দেওয়া হয়েছে এবং ঋণদাতার সম্পদ বহুগুণে বৃদ্ধি করার আশ্বাস দেওয়া হয়েছে। সে আয়াতগুলো হলো: সূরা বাকারার আয়াত ২৪৫, সূরা মায়িদাহর আয়াত ১২, সূরা হাদিদের আয়াত ১১, সূরা হাদিদের আয়াত ১৮, সূরা তাগাবুনের আয়াত ১৭ এবং সূরা মুজাদালাহর আয়াত ১২। নিচে দুটি উদাহরণ দেওয়া হলো:   তথ্যসূত্র   বিষয়শ্রেণী:ইসলামি অর্থনীতি বিষয়শ্রেণী:ইসলামি ব্যাংকিং বিষয়শ্রেণী:আরবি শব্দ ও বাক্যাংশ
অম্বর দত্ত (জন্ম ৬ মার্চ ১৯৩৮) ছিলেন একজন ভারতীয় ক্রিকেটার। তিনি ছিলেন একজন ডানহাতি ব্যাটসম্যান এবং একজন ডানহাতি অফব্রেক বোলার যিনি বাংলার হয়ে খেলতেন। তিনি কলকাতায় জন্মগ্রহণ করেন।  দত্ত ১৯৬২-৬৩ মৌসুমে উড়িষ্যার বিরুদ্ধে দলের হয়ে প্রথম-শ্রেণীর একটি খেলায় অংশগ্রহণ করেন। একমাত্র ইনিংসে তিনি ব্যাটিং করেছিলেন, ব্যাটিং সঙ্গী প্রকাশ পত্তরের সাথে তিনি অপরাজিত হাফ সেঞ্চুরি করেছিলেন।  দত্ত ম্যাচ চলাকালীন চার ওভার বল করেছিলেন, ৩১ রান দিয়েছিলেন।   বহিঃসংযোগ    ক্রিকেট আর্কাইভে অম্বর দত্ত   বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:অপর্যালোচিত অনুবাদসহ পাতা
250px|frameless|right|গ্লাইকোজেনে ১-৪-α গ্লাইকোসাইডিক বন্ধন গ্লাইকোজেন হোল একটি পুষ্টিজাত পলিস্যাকারাইড। এটি প্রাণীদেহের প্রধান সঞ্চিত খাদ্য উপাদান হলেও নীলাভ সবুজ শৈবাল (সায়ানোব্যাক্টেরিয়া) ও কতিপয় ছত্রাক (যেমন-ইস্ট)-এর খাদ্য উপাদান হিসেবে বিরাজ করে। গ্লাইকোজেনের মূল গাঠনিক একক হলো α-D-গ্লুকোজ। অ্যামাইলোপেকটিন এর মত এর অণু শৃঙ্খল ও শাখান্বিত।  প্রতি শাখায় ১০-২০ টি গ্লুকোজ একক থাকে।  হাইড্রোলাইসিস শেষে গ্লাইকোজেন হতে কেবল আলফা - D  গ্লুকোজ অণু পাওয়া যায়।এর আণবিক সংকেত C6H10O5 ।  প্রাণিদেহে লিভার ও পেশিতে বেশি করে গ্লাইকোজেন জমা থাকে যা প্রয়োজনে গ্লুকোজ এ পরিণত হয়ে কার্বন ও শক্তি সরবরাহ করে।উচ্চমাধ্যমিক জীববিজ্ঞান প্রথম পত্র By- ড. মোহাম্মদ আবুল হাসান, তৃতীয় অধ্যায়, পৃষ্ঠা ৭১   গ্লাইকোজেন এর ধর্ম গ্লাইকোজেন পানিতে সহজে দ্রবীভূত হয়না। এটি সাদা পাউডার জাতীয় জৈব-রাসায়নিক পদার্থ। আয়োডিন দ্রবণ প্রয়োগে লালচে বেগুনি বর্ণ ধারণ করে। ঠান্ডা পানিতে এটি সাসপেনশন তৈরি করে।  গ্লাইকোজেন এর ব্যবহার পেশিতে সঞ্চিত গ্লাইকোজেন পেশির শক্তি জোগায়। যকৃতের গ্লাইকোজেন গ্লুকোজ এ পরিণত হিয়ে রক্তে প্রবাহিত হয়।  গ্লাইকোজেন এর কাজ সঞ্চিত  খাদ্য হিসেবে কাজ করে গ্লাইকোজেন। প্রয়োজনে শ্বসনে শক্তির উৎস হিসেবে গ্লাইকোজেন কাজ করে। প্রাণীর পেশী ও যকৃতে ভবিষ্যতের জন্য গ্লাইকোজেন সঞ্চিত থাকে। প্রয়োজনে গ্লাইকোজেন প্রোটিন ও চর্বিতে রূপান্তরিত হয়ে বিভিন্ন জৈবনিক কাজ করতে পারে।মাধ্যমিক জীবন বিজ্ঞান: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৮৬, পৃঃ ৪৭   তথ্যসূত্র   বিষয়শ্রেণী:পুষ্টি বিষয়শ্রেণী:জৈব রসায়ন বিষয়শ্রেণী:ব্যায়ামের শারীরবিদ্যা বিষয়শ্রেণী:শর্করা-জীববিজ্ঞান বিষয়শ্রেণী:যকৃৎবিজ্ঞান বিষয়শ্রেণী:পলিস্যাকারাইড
থাম্ব|264x264পিক্সেল|হাঙ্গেরি কিংডম, ১৯৪১-৪৪ হাঙ্গেরি, হুঙ্গারিয়া, মাজারিস্তান, মাজার (হাঙ্গেরীয় ভাষায়: Magyarország মজরোর্সাগ্‌ আ-ধ্ব-ব: [ˈmɒɟɒrorsaːg]) বা হাঙ্গেরীয় প্রজাতন্ত্র (Magyar Köztársaság মজর্‌ ক্যোস্তার্শশাগ্‌) মধ্য ইউরোপের একটি স্থলবেষ্টিত প্রজাতান্ত্রিক রাষ্ট্র। হাঙ্গেরির অধিকাংশ এলাকা দানিউব উপত্যকা তথা হাঙ্গেরীয় সমভূমিতে অবস্থিত। এই সমতলভূমির ভেতর দিয়ে দানিউব নদী প্রবাহিত হয়েছে। হাঙ্গেরির রাজধানী ও বৃহত্তম শহর বুদাপেস্ট দানিউব নদীর উভয় তীরে অবস্থিত। শহরটি পূর্ব মধ্য ইউরোপের সাংস্কৃতিক ও বাণিজ্যিক কেন্দ্র। হাঙ্গেরির বর্তমান সীমানা প্রথম বিশ্বযুদ্ধের পর ত্রিয়াননের চুক্তিতে ১৯২০ সালে নির্ধারিত হয়।       হাঙ্গেরির জনগণ নিজেদেরকে "মজর" (Magyar) নামে ডাকে। মজরেরা ছিল এশিয়া থেকে আগত যাযাবর গোষ্ঠী। ৯ম শতাব্দীর শেষভাগে আরপাদের নেতৃত্বে মজরেরা দানিউব ও তিসা নদীর মধ্যবর্তী সমভূমি জয় করে, যা বর্তমান হাঙ্গেরীয় সমভূমির মধ্যভাগ। ১১শ শতকের শুরুর দিকেই মজরেরা রাজনৈতিকভাবে সংঘবদ্ধ হয় এবং খ্রিস্টধর্মে ধর্মান্তরিত হয়। হাঙ্গেরির প্রথম রাজা ছিলেন প্রথম স্টিফেন (১০০০ খ্রিষ্টাব্দ)। ১০৮৩ সালে তাকে সাধু ঘোষণা করা হয়।  ১৪শ শতকে বিদেশী শাসকেরা হাঙ্গেরি জয় করে। ১৪শ ও ১৫শ শতক ধরে বিভিন্ন ইউরোপীয় রাজবংশ হাঙ্গেরি শাসন করে। এরপর ১৬শ ও ১৭শ শতকে দেশটির অধিকাংশ ছিল উসমানীয় সাম্রাজ্যের দখলে। এসময় দেশটির পশ্চিমের কিয়দংশ অস্ট্রিয়ার হাব্‌সবুর্গ রাজবংশ নিয়ন্ত্রণ করত। ১৭শ শতকের শেষভাগে এসে হাব্‌সবুর্গেরা প্রায় সমস্ত হাঙ্গেরি দখলে নিতে সক্ষম হয়। হাঙ্গেরীয়রা ১৮৪৮ সালে হাব্‌সবুর্গদের বিরুদ্ধে বিদ্রোহ ঘোষণা করে, কিন্তু তা দমন করা হয়। ১৮৬৭ সালে দুই পক্ষ সন্ধিচুক্তির মাধ্যমে একটি দ্বৈত সাম্রাজ্য গঠন করে, যার নাম দেয়া হয় অস্ট্রো-হাঙ্গেরীয় সাম্রাজ্য। প্রথম বিশ্বযুদ্ধের (১৯১৪-১৯১৮) পর অস্ট্রো-হাঙ্গেরীয় সাম্রাজ্য বিলীন হয়ে যায় এবং হাঙ্গেরি পূর্ণ স্বাধীনতা লাভ করে। দ্বিতীয় বিশ্বযুদ্ধের পর হাঙ্গেরিতে সাম্যবাদী সরকার ক্ষমতা দখল করে এবং দেশটি সোভিয়েত-অনুগত দেশগুলির কাতারে যোগ দেয়। ১৯৯০ সালের নির্বাচনের পর একটি অ-সাম্যবাদী সরকার ক্ষমতায় আসে।   ইতিহাস    রাজনীতি    প্রশাসনিক অঞ্চলসমূহ    ভূগোল    অর্থনীতি   কৃষি সম্পদ  দেশটিতে ৬৫ লাখ ১১ হাজার হেক্টর জমিতে চাষাবাদ করা হয়। কৃষিপণ্যের মধ্যে আছে: গম, রাই, যব, ভুট্টা, আলু, সূর্যমুখী বীজ প্রভৃতি।  বনজ সম্পদ  ১৬ লাখ ৭০ হাজার হেক্টর এলাকা জুড়ে বনাঞ্চল রয়েছে।  মৎস্য সম্পদ  বছরে গড়ে প্রায় ৩৮,৯৭৬ টন মাছ আহরণ করা হয়।   শিল্প ও বাণিজ্য   হাঙ্গেরি মোটামুটি সমৃদ্ধ দেশ। শিল্পসমূহের মধ্যে আছে লৌহ ও ইস্পাত শিল্প, সিমেন্ট কারখানা, সার কারখানা, চিনি শিল্প, রাসানিক শিল্প, চামড়া শিল্প প্রভৃতি। দেশের অর্থনৈতিক অবস্থা বৈদেশিক বাণিজ্যের উপর নির্ভরশীল। হাঙ্গেরিতে তেল ও গ্যাস ছাড়া অন্যান্য খনিজ দ্রব্যের মধ্য আছে কয়লা, লিগনাইট, বক্সাইট প্রভৃতি।   জনসংখ্যা    সংস্কৃতি    তথ্যসূত্র    আরও দেখুন    বহিঃসংযোগ   প্রাতিষ্ঠানিক ওয়েবসাইট ও পার্লামেন্ট  রাষ্ট্রপ্রধান ও মন্ত্রী পরিষদ  হাঙ্গেরীর ইতিহাস  হাঙ্গেরী ভ্রমণ গাইড  বিষয়শ্রেণী:ইউরোপের রাষ্ট্র বিষয়শ্রেণী:ইউরোপের বৃহত্তম শহরসমূহের টেমপ্লেট বিষয়শ্রেণী:হাঙ্গেরি বিষয়শ্রেণী:প্রজাতন্ত্র বিষয়শ্রেণী:জাতিসংঘের সদস্য রাষ্ট্র বিষয়শ্রেণী:খ্রিস্টান রাষ্ট্র বিষয়শ্রেণী:ইউরোপীয় ইউনিয়নের সদস্য রাষ্ট্র বিষয়শ্রেণী:ন্যাটোর সদস্য রাষ্ট্র বিষয়শ্রেণী:থ্রি সিস ইনিশিয়েটিভের সদস্য রাষ্ট্র বিষয়শ্রেণী:ভূমধ্যসাগরীয় ইউনিয়নের সদস্য রাষ্ট্র বিষয়শ্রেণী:ওইসিডি সদস্য বিষয়শ্রেণী:৮৯৫-এ প্রতিষ্ঠিত বিষয়শ্রেণী:স্থলবেষ্টিত দেশ বিষয়শ্রেণী:সার্বভৌম রাষ্ট্র
thumb|বাংলায় লেখা একটি দেয়াল পত্রিকা  দেয়াল পত্রিকা বা দেয়ালিকা হল বিজ্ঞপ্তি বোর্ডে প্রকাশিত এক ধরনের সাময়িকপত্র; বিশেষত কোন শিক্ষা প্রতিষ্ঠানে যেখানে শিক্ষার্থী এবং প্রতিষ্ঠানের অন্যান্য সদস্যগণ একে অপরের সঙ্গে ভাগাভাগি করতে নিজেদের প্রবন্ধ, কবিতা, অঙ্কন এবং অন্যান্য রচনা প্রকাশ করতে পারে। কখনো কখনো এই প্রকাশনা কোলাজ আকারে হয়ে থাকে। দেয়ালে হাতের লেখার পত্রিকা প্রকাশিত হয় বলে এটা দেয়াল পত্রিকা বলা হয়ে থাকে যা সংক্ষেপে দেয়ালিকা নামেও পরিচিত।  ইতিহাস দেয়াল পত্রিকা প্রথম প্রকাশের সঠিক ইতিহাস এখনো নির্দিষ্ট হয়নি। প্রাচীন যুগ থেকে মুদ্রণ যন্ত্র, টাইপরাইটার এবং কম্পিউটার ব্যবহার শুরু হবার পূর্বে বিশ্বের বিভিন্ন শিক্ষা প্রতিষ্ঠানে হাতে লেখার এ নান্দনিক সাহিত্যপত বা হাতের লেখা পত্রের ব্যাপক প্রচলন ছিল। বর্তমান সময়েও বিভিন্ন শিক্ষা প্রতিষ্ঠান এবং সামাজক সংগঠনের ব্যানারে নানা উপলক্ষ্যে দেয়াল পত্রিকা প্রকাশ করতে দেখা যায়।  দেয়াল পত্রিকার লেখক ও বিষয় দেয়াল পত্রিকার নির্দিষ্ট কোন বিষয় নেই। সাধারণত দেয়াল পত্রিকার মাধ্যমে নবীণদের সাহিত্য বা সৃজনশীল লেখা প্রকাশ করা হয়ে থাকে। এর মাধ্যমে শিক্ষার্থীরা নিজেদের চারপাশের পরিবেশ, প্রতিবেশ, মনোজগৎতের ক্রিয়া-প্রতিক্রিয়ার বিহপ্রকাশ ঘটানোর সুযোগ যায়। শিক্ষার্থীরা এর লেখক বা প্রতিবেদক এবং সম্পাদক ও নকশাকার। কখনো কখনো দেয়াল পত্রিকায় প্রকাশিত হয় নিজেদের গল্প, কবিতা, ছড়া, ইতিহাস, ঐতিহ্য ইত্যাদি নানা প্রসঙ্গ। শিক্ষার্থীরা এর মাধ্যমে নিজেদের প্রতিভা ফুটিয়ে তোলার সাহস পায়।  আকৃতি গঠন, আকার ও আকৃতির দিক থেকেও দেয়ালপত্রিকাগুলো স্বতন্ত্র বৈশিষ্ট্যের।  বাংলাদেশে দেয়াল পত্রিকা বাংলাদেশে দেয়াল পত্রিকার ইতিহাস বেশ প্রাচীন। সাধারণত শিক্ষা প্রতিষ্ঠানে বিভিন্ন উৎসবে এই দেয়াল পত্রিকা প্রকাশের আয়োজন করা হয়ে থাকে। ২০০৮ সালে দেশের মানবাধিকার সংস্থা আইন ও সালিশ কেন্দ্রের সহযোগিতায় ঢাকার বাংলা একাডেমি প্রাঙ্গনে প্রথম জাতীয় দেয়াল পত্রিকা উৎসব ও প্রতিযোগিতার আয়োজন করা হয়।  প্রতিবছর এই আয়োজন হয়ে থাকে। ২০১৫ সাল থেকে বাংলাদেশের উপকূল অঞ্চলের ৫০টি শিক্ষা প্রতিষ্ঠানে এক যোগে দেয়াল পত্রিকা প্রকাশের উৎসব আয়োজিত হয়ে আসছে।  তথ্যসূত্র  বহিঃসংযোগ   বিষয়শ্রেণী:শিক্ষা ম্যাগাজিন বিষয়শ্রেণী:শিক্ষার্থীর ম্যাগাজিন
মোঃ সাইফুদ্দিন শাহ্ (জন্ম: ১৯৫১) একজন বাংলাদেশী শিক্ষাবিদ। তিনি খুলনা বিশ্ববিদ্যালয়ের সাবেক উপাচার্য এবং ফিশারিজ অ্যান্ড মেরিন রিসোর্স টেকনোলজি ডিসিপ্লিনের অবসরপ্রাপ্ত অধ্যাপক। তিনি ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের উপাচার্য হিসেবেও দায়িত্ব পালন করেছেন।  জন্ম তিনি ১৯৫১ সালে দিনাজপুরে জন্মগ্রহণ করেন।  শিক্ষাজীবন সাইফুদ্দিন বাংলাদেশ কৃষি বিশ্ববিদ্যালয় থেকে ১৯৭২ সালে ফিশারিজে স্নাতক (সম্মান) এবং ফিশারিজ বায়োলজিতে স্নাতকোত্তর ডিগ্রি লাভ করেন। তিনি যুক্তরাজ্যের ওয়েলস বিশ্ববিদ্যালয় থেকে ফিশ জেনেটিক্স এবং বায়োটেকনোলজিতে পিএইচডি ডিগ্রি অর্জন করেন।  কর্মজীবন সাইফুদ্দিন শাহ্ ১৯৭৬ সালে বাংলাদেশ কৃষি বিশ্ববিদ্যালয়ের ফিশারিজ বায়োলজি অ্যান্ড জেনেটিক্স বিভাগে প্রভাষক হিসেবে যোগ দেন এবং ১৯৭৯ সালে সহকারী অধ্যাপক হন। এরপর কয়েক বছর তিনি ময়মনসিংহে অবস্থিত বাংলাদেশ মৎস্য গবেষণা ইনস্টিটিউটের একজন মুখ্য বিজ্ঞানী হিসেবে দায়িত্ব পালন করেন। তিনি পুনরায় শিক্ষকতায় ফিরে আসেন এবং ১৯৯৫ সালে খুলনা বিশ্ববিদ্যালয়ে ফিসারিজের অধ্যাপক হিসেবে যোগদান করেন। ২০১৬ সালে তিনি খুলনা বিশ্ববিদ্যালয় থেকে অবসর লাভ করেন।  অধ্যাপনা ও গবেষণার পাশাপাশি তিনি খুলনা বিশ্ববিদ্যালয়ের সিন্ডিকেট ও একাডেমিক কাউন্সিলের সদস্য, ছাত্র বিষয়ক পরিচালক, লাইফ সায়েন্স স্কুলের ডিন, আবাসিক হলের প্রভোস্ট, বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন।  সাইফুদ্দিন শাহ্ ২০০৮ থেকে ২০১২ সাল পর্যন্ত খুলনা বিশ্ববিদ্যালয়ের উপাচার্য হিসেবে এবং ২০১৮ থেকে ২০২২ সাল পর্যন্ত ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের উপাচার্য হিসেবে দায়িত্ব পালন করেন।  প্রকাশনা দেশীয় ও আন্তর্জাতিক জার্নালে তার শতাধিক গবেষণা প্রবন্ধ প্রকাশিত হয়েছে। তিনি জেনেকিক্স অব অ্যাকুয়াকালচার অ্যান্ড ফিশারিজ ম্যানেজমেন্ট শীর্ষক গ্রন্থের রচয়িতা। এছাড়া তিনি বিম্বিত প্রতীতি নামে একটি কবিতার বইও লিখেছেন।  সম্মাননা মৎস্য, শিক্ষা ও গবেষণায় অবদানের স্বীকৃতি স্বরূপ তিনি বাংলাদেশ ফিশারিজ রিসার্চ ফোরাম কর্তৃক আজীবন সম্মাননা লাভ করেছেন।  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:দিনাজপুর জেলার ব্যক্তি বিষয়শ্রেণী:খুলনা বিশ্ববিদ্যালয়ের শিক্ষক বিষয়শ্রেণী:ফেনী বিশ্ববিদ্যালয়ের উপাচার্য বিষয়শ্রেণী:খুলনা বিশ্ববিদ্যালয়ের উপাচার্য বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
রঘুনাথ মন্দির পাকিস্তানের আজাদ কাশ্মীরের মিরপুর জেলার মঙ্গলা ড্যামের জলের নীচে অবস্থিত একটি প্রাচীন হিন্দু মন্দির। মন্দিরটি ভগবান শিবকে উৎসর্গীকৃত। আমরা এই মন্দিরটি দেখতে পাব না কারণ ১৯৬১ সালে মিরপুর মঙ্গলা ড্যামের নির্মাণের পর মন্দিরগুলি ও গোটা মিরপুর শহর জলের নীচে ডুবে গেছে। বর্তমানে পুরোনো মিরপুর শহরের ধ্বংসাবশেষ মঙ্গলা ড্যামের জলের তলায় রয়েছে। জল কমে যাওয়ার সময় হিন্দু মন্দিরগুলি দৃশ্যমান হয়। এই মন্দিরটি মিরপুরের সবচেয়ে ঐতিহ্যবাহী মন্দিরগুলির একটি।  প্রথমদিকে, পূর্ব বাহিনী হ্রাসপ্রাপ্ত জলস্রোতের নদীগুলির স্থানে প্রাকৃতিক অর্থনীতির মেরুদণ্ড হিসেবে মঙ্গলা ড্যাম নির্মাণ করা হয়েছিল। ১৯৬৭ সালে যে জল ছাড়া হয়েছিল তা সমগ্র মিরপুর শহর ২৬০টি গ্রামকে নিমজ্জিত করে দিয়েছিল।   মন্দিরের চিত্র    আরও দেখুন    বাণগঙ্গা মন্দির  সারদা পীঠ মন্দির  শিবল মন্দির, মঙ্গলা ড্যাম   তথ্যসূত্র    বহিঃসংযোগ
বিজয় কুমার হ্যান্সডাক হলেন একজন ভারতীয় রাজনীতিবিদ, যিনি ঝাড়খণ্ড মুক্তি মোর্চার রাজনীতির সাথে যুক্ত। তিনি ষোড়শ ও সপ্তদশ লোকসভা নির্বাচনে রাজমহল লোকসভা কেন্দ্রের লোকসভা সদস্য হিসেবে নির্বাচিত হন।  তথ্যসূত্র  বিষয়শ্রেণী:ভারতীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ষোড়শ লোকসভার সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:১৯৮২-এ জন্ম বিষয়শ্রেণী:ঝাড়খণ্ড মুক্তি মোর্চার রাজনীতিবিদ বিষয়শ্রেণী:ঝাড়খণ্ডের লোকসভা সদস্য বিষয়শ্রেণী:সাহেবগঞ্জ জেলার ব্যক্তি
কুর্শা ইউনিয়ন বাংলাদেশের খুলনা বিভাগের কুষ্টিয়া জেলায় অবস্থিত মিরপুর উপজেলার অন্তর্গত একটি ইউনিয়ন এটি ২৫.৩৮ কিমি২ (৯.৮০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩০,০০০ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১১টি।   ইউনিয়নের সাংগঠনিক কাঠামো  থাম্ব|ডান|alt=ইউনিয়নের সাংগঠনিক কাঠামো|ইউনিয়নের সাংগঠনিক কাঠামো   খাল ও নদী   বাঁশবাড়ীয়া-কুর্শা -পুটিমারী-ইশালমারী- ভেদামারী জিকে খাল।  রামনগর-মাজিহাট-খালমাগুরা সাগরখালী নদী  থাম্ব|ডান|alt=খালমাগুরা সাগরখালী নদী|খালমাগুরা সাগরখালী নদী   গ্রাম সমূহ  মাজিহাট, কুন্টিয়ারচর, শ্রীরামপুর, কুর্শা, মল্লিকপুর, মেহেরনগর, রামনগর, বাঁশবাড়ীয়া, ইশালমারী, পুটিমারী, খালমাগুরা, কাটদহচর, হাউসপুর, ভেদামারী।   শিক্ষা প্রতিষ্ঠান    মাধ্যমিক বিদ্যালয়  ‌ কুর্শা কে.এন. মাধ্যমিক বিদ্যালয়  মাজিহাট মাধ্যমিক বিদ্যালয়   প্রাথমিক বিদ্যালয়   ১০৩ নং মাজিহাট নতুন পাড়া সরকারী প্রাথমিক বিদ্যালয়   ১০৯ নং মাজিহাট-বেশীনগর সরকারি প্রাথমিক বিদ্যালয়  নওদা কুর্শা সরকারি প্রাথমিক বিদ্যালয়  পারমিটন সরকারি প্রাথমিক বিদ্যালয়  ৬৬ নং কুন্টিয়ারচর সরকারি প্রাথমিক বিদ্যালয়   মাদ্রাসা   ভেদামারী পাঁচবাড়িয়া দাখিল মাদ্রাসা   কৃষি  কুর্শা ইউনিয়নেওষ প্রধানত ধান, পাট, ভূট্টা, পিয়াজ, রসুন, মরিচ, ডাল, তৈলবীজ ইত্যাদি চাষ করা হয়। এছাড়াও এখানে মনোহারী সবজি উৎপাদন হয়। যেমন: আলু, বেগুন, মূলা, শশা, কচু উল্লেখযোগ্য। thumb|সরিষার ক্ষেত ও ফুল, মাজিহাট   ব্যাংক  ব্যাংককে বলা হয় অর্থনীতির ধারক ও বাহক। লাখ লাখ সঞ্চয়ী মানুষের ভরসা হলো ব্যাংক। এ খাতের আওতা ক্রমেই বেড়ে চলেছে। একই সঙ্গে বাড়ছে ব্যাংকিং খাতের সার্বিক সেবা মান। মানুষ দ্রুত ব্যাংকিং সেবা পাচ্ছে। যে কোনো দেশের অর্থনৈতিক প্রবৃদ্ধির অন্যতম বড় চালিকাশক্তি হলো ব্যাংকিং খাত। অর্থ গচ্ছিত রাখা, অর্থ লেনদেন করা, বিভিন্ন ধরনের ঋণসেবা প্রদান, দীর্ঘমেয়াদি বিনিয়োগ নিশ্চিত করা, এসএমইর উন্নয়নসহ নানাবিধ কার্যক্রমে ব্যাংকিং খাত সবচেয়ে বড় ভূমিকা পালন করে থাকে।   ব্যাংক এশিয়া  ঠিকানা: ইশালমারী বাজার,কুর্শা,মিরপুর,কুষ্টিয়া   এনজিও  অত্র কুর্লা ইউনিয়ন পরিষদ এলাকায় এনজিও এর কোন প্রতিষ্ঠান নেই। বিভিন্ন এনজিও গ্রামে গিয়ে অসহায় মানুষের মাঝে ঋন কার্যক্রম প্রদান করে থাকে। যেমনঃ-   আশা  দিশা  ওয়েব ফাউন্ডেন  জাগরনী ফাউন্ডেশন  গ্রামীন ব্যাংক  ব্রাক ব্যাংক   দর্শনীয় স্থান  কুষ্টিয়া জেলার মিরপুর উপজেলাধীন ১০নং কুর্শা ইউনিয়নের রামনগর, কুর্শা, মিটন গ্রাম এর মাঝখানে তিতুতলা নামক গ্রামে এই স্থানটি অবস্থিত। আর এই স্থানের নাম হলো "তিতু বটতলা"।   তথ্যসূত্র   বিষয়শ্রেণী:মিরপুর উপজেলার ইউনিয়ন
শেখেরকোলা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।  অবস্থান বগুড়া সদর উপজেলার করতোয়া নদীর তীরে অবস্থিত একটি ইউনিয়ন। উত্তরে রহিয়াছে লাহিড়ীপাড়া ইউনিয়ন, পশ্চিমে রয়েছে গোকুল ইউনিয়ন, দক্ষিণ পূর্বকোণে শাখারিয়া ইউনিয়ন অবস্থিত।  যোগাযোগ  বগুড়া শহরের মূল কেন্দ্র সাতমাথা থেকে সাত কিলোমিটার পূর্বে অবস্থিত। মূল শহর থেকে সিএনজি অথবা অটোরিকশায় বাঘোপাড়া আসা যায়, সেখান থেকে ভ্যান অথবা অটোরিকশায় ইউনিয়ন পরিষদে আসা যায়।  আয়তন শেখেরকোলা ইউনিয়নের মোট আয়তন ১৮.২৮ বর্গকিলোমিটার বা ৩৪৯৪ একর। ইতিহাস জনসংখ্যা ২০১১ সালের আদমশুমারী অনুযায়ী শেখেরকোলা ইউনিয়নের মোট জনসংখ্যা ১৯৪৬৮জন।  প্রশাসনিক কাঠামো শেখেরকোলা ইউনিয়ন ৭ টি গ্রাম ও মৌজার সমন্বয়ে গঠিত। তন্মধ্যে অন্তর্ভুক্ত হলোঃ-   তেলিহারা	  দক্ষিনভাগ	  ভান্ডার পাইকা	  নুরুইল	  শেখেরকোলা	  বালাকৈগাড়ী		  মহিষবাথান  শিক্ষা ব্যবস্থা  হাট-বাজার মহিষবাথান নতুনহাট, বউবাজার তেলিহারা, বোর্ডের বাজার, তালখুর বাজার।  জনপ্রতিনিধি ইউনিয়নের বর্তমান চেয়ারম্যান আব্দুল করিম নতুন সরকার (ভারপ্রাপ্ত)  ধর্মীয় উপাসনালয় খাল ও বিল অত্র ইউনিয়নের খাল ও বিলের মধ্যে অন্যতম হলো:  লালমাটি দহ  দূরাদহ  চাকদহ  কামার দহ ও   বিলনূরুইল  দর্শনীয় স্থান  করতোয়া নদী  ডাঙ্গা   বিল নুরুইল  সামুঞ্জা সুইচ গেট  তথ্যসূত্র